[pic] | KOMISIJA EVROPSKIH SKUPNOSTI |

Bruselj, 4.11.2005

COM(2005) 542 konč

SPOROČILO KOMISIJE

EVROPSKI RAZVOJNI SKLAD (ERS)Ocena obveznosti, plačil in prispevkov držav članic za proračunski leti 2005 in 2006 ternapovedi obveznosti in plačil za obdobje 2007–2010

predgovor

Komisija vsako leto za Svet pripravi sporočilo v skladu s členom 8 finančne uredbe v zvezi z 9. ERS (Evropskim razvojnim skladom). Njen cilj je predstaviti napovedi obveznosti in plačil za tekoče proračunsko leto (2005) in prihodnje proračunsko leto (2006) ter določiti časovni okvir razpisa za prispevke ob upoštevanju napovedi EIB (Evropske investicijske banke) za dejavnosti, ki jih banka vodi. Kakor je določeno v členu 8 finančne uredbe, je dokument vsebuje tudi oceno obveznosti in plačil za vsako od prihodnjih štirih let (2007 do 2010).

Države članice od začetka veljavnosti 9. ERS v letu 2003 vplačujejo prispevke za instrumente, s katerimi upravlja EIB, neposredno njej (Sklad za spodbujanje naložb in subvencionirane obrestne mere), medtem ko prispevke za stare instrumente, s katerimi upravlja EIB (rizični kapital in subvencionirane obrestne mere), še naprej vodi finančna služba Komisije. To sporočilo torej jasno ločuje med plačili EIB v okviru 9. ERS na eni strani in plačili Komisije (vključno s plačili za stare instrumente, ki jih upravlja EIB) na drugi strani.

UVOD

Komisija in EIB sta za vsako od držav AKP[1] in ČDO[2] predstavili nove napovedi obveznosti in plačil za proračunski leti 2005 in 2006. Posebna pozornost je bila namenjena oceni plačil s ciljem pomagati državam članicam pri vključitvi čim bolj natančnih zneskov v njihove nacionalne proračune ter zagotoviti dovolj razpoložljivih finančnih virov za ERS, da bi se izognili težavam zaradi primanjkljajev v zakladnici.

V skladu s členom 8 finančne uredbe v zvezi z 9. ERS[3] bodo te ocene pregledane v sporočilu junija 2006.

Preglednica v Prilogi 1 prikazuje nove napovedi obveznosti in plačil za leti 2005 in 2006 ter jih primerja s številkami, predstavljenimi v sporočilu iz junija 2005[4]. Priloga 2 prikazuje finančno situacijo v obeh zadevnih letih, zlasti skupne zneske za prispevke, ki jih morajo države članice vplačati za financiranje ERS. Predvideni zneski za obveznosti in plačila v obdobju 2007–2010 so prikazani v Prilogi 3. Prilogi 4 in 5 prikazujeta prispevke po državah članicah za leto 2005 oziroma 2006.

Spodnji diagram prikazuje splošni pregled razvoja obveznosti in plačil, izvedenih v prejšnjih letih, in pričakovani razvoj v prihodnjih letih. Jasno kaže strukturno težnjo k zviševanju plačil od leta 2000 dalje.

[pic]

- - Obveznosti

___ Plačila

1. OBVEZNOSTI ZA LETI 2005 IN 2006

Natančna analiza projektov, ki so v pripravi, na tej stopnji potrjuje, da bi morala biti ocena za leto 2005 , ki je bila predstavljena v sporočilu junija (3500 milijonov EUR), izpolnjena ali celo presežena. Kljub temu pa je še vedno nekaj negotovosti, na katere Komisija nima vpliva (npr. neupoštevanje določenih pogojev s strani nekaterih držav AKP, politična tveganja itd.). Prav tako EIB v glavnem vztraja pri svoji napovedi. Ta ostaja v višini približno 600 milijonov EUR. Predvideni znesek obveznosti za Komisijo in EIB skupaj je 4097 milijonov EUR.

Medtem ko je EIB samo nekoliko povečala znesek za leto 2006 , in sicer s 550 na 571 milijonov EUR, pa Komisija napoveduje znatno povečanje v višini 3400 milijonov EUR, v primerjavi s 3100 milijoni EUR, ki jih je predvidela junija. Skupaj je predvideni znesek obveznosti 3971 milijonov EUR.

Dodatne informacije so na voljo v preglednici iz Priloge 1.

2. PLAčILA ZA LETI 2005 IN 2006

Komisija je predstavila novo oceno plačil za leto 2005 , ki znaša približno 2600 milijonov EUR, kar torej potrjuje oceno iz junija. Nasprotno je morala EIB zneske v svoji oceni zmanjšati (292 milijonov EUR v primerjavi s 445 milijoni EUR v oceni iz junija). Skupaj bi morala plačila ERS znašati 2888 milijonov EUR.

EIB je zmanjšala znesek v svoji oceni tudi za leto 2006 (360 milijonov EUR v primerjavi s 489 milijoni EUR v oceni iz junija). Komisija pa predvideva, da bo lahko izvedla plačila v višini 2784 milijonov EUR, torej približno enak znesek, kot je bil napovedan junija (2750 milijonov EUR). Leto 2006 bo tako prvo leto, ko bo znesek plačil v višini 3144 milijonov EUR za obe instituciji skupaj presegel mejo 3 milijard EUR.

Dodatne informacije so na voljo v preglednici iz Priloge 1.

3. POZIVI ZA PRISPEVKE ZA LETI 2005 IN 2006

V Prilogi 2 so predstavljeni različni vidiki finančne situacije, predvidene za leti 2005 in 2006.

Opozoriti je treba, da za dve vrsti ukrepov nova finančna sredstva držav članic niso potrebna. Gre za instrument Stabex, za katerega so države članice že v preteklih letih vplačale vsa potrebna sredstva, in za ukrepe, financirane iz posebnega računa za spremljanje volitev v DR Kongo. Kljub temu da predvideni celotni znesek plačil Komisije za leto 2005 ostaja približno enak, pa povečanje plačil v okviru instrumenta Stabex ter enkratno povečanje obresti na računih Komisije omogočata, da Komisija od držav članic zahteva nekoliko manjši prispevek za zadnji delež (240 milijonov EUR v primerjavi z 275 milijoni EUR). EIB zaradi zmanjšanja predvidenih izplačil v letu 2005 ne bo več potrebovala dodatnih sredstev. Celotni znesek prispevkov, ki ga za celo leto zahtevata Komisija in EIB, je 2660 milijonov EUR, kar je še vedno v okviru zneska, ki ga je decembra 2004 določil Svet (2782 milijonov EUR). V Prilogi 4 so prispevki razčlenjeni po državah članicah.

Za leto 2006 ostaja nova napoved plačil s strani Komisije od prejšnjega junija v glavnem nespremenjena, države članice bodo vplačale približno enak znesek prispevkov, kot je bilo predvideno junija (2690 milijonov EUR za celo leto v primerjavi z 2720 milijoni EUR, predvidenimi junija). Komisija zahteva, da države članice vplačajo prvi delež v višini 1400 milijonov EUR. To je v skladu s ciljem Komisije, da bolje razporedi plačila v enem letu (tj. zmanjša število plačil konec leta). EIB v skladu s svojo napovedjo manjših plačil predvideva, da bo potrebovala prispevke v višini 350 milijonov EUR, od tega 150 milijonov EUR za prvi delež.

Na tej stopnji Komisija in EIB ocenjujeta, da bo znesek prispevkov za drugi delež 2006 verjetno predstavljal 1000 milijonov EUR oziroma 130 milijonov EUR. Zadnji delež bi moral znašati 290 milijonov EUR oziroma 70 milijonov EUR. V skladu s finančno uredbo v zvezi z 9. ERS se lahko pri vsakem pozivu za prispevke drugi in tretji delež prilagodita povečanju ali zmanjšanju ob upoštevanju dejanskih potreb.

4. PRIHODNOST

Komisija in EIB obnavljata svojo zavezo, da bosta naredili vse za sprostitev sredstev, danih na razpolago s Sporazumom iz Cotonouja (vključno s sredstvi iz 6., 7. in 8. ERS, prenesenimi v 9. ERS) konec leta 2007. Jasno je, da uspeh pri doseganju tega cilja ni odvisen samo od Komisije in EIB. Zaradi same narave sporazumov o sodelovanju (Lomé, Cotonou), ki temeljijo na načelu partnerstva, je stopnja izvajanja ERS odvisna od absorpcijskih zmogljivosti držav AKP (dovolj stabilne politične razmere, minimalna raven upravljanja itd.). Komisija bo te države še naprej podpirala ter nacionalnim odredbodajalcem nudila vso tehnično pomoč in po potrebi predlagala korektivne ukrepe najkasneje v okviru prerazporeditve sredstev med končnim pregledom leta 2006.

Letni zneski, ki temeljijo na predpostavki, da bodo razpoložljiva sredstva v celoti porabljena, so prikazani v Prilogi 3. Glede na to, da finančni okvir za obdobje po letu 2007 še ni določen, v tem dokumentu niso predstavljeni zneski za obveznosti v obdobju 2008–2010. To vpliva tudi na zneske, predstavljene v okviru plačil, in pojasnjuje znatno zmanjšanje zneskov od leta 2009 dalje. Zneski plačil se izračunajo na podlagi predhodnih plačil v okviru prejšnjih ERS ob upoštevanju pričakovanih pozitivnih učinkov reforme zunanjih služb Komisije, in zlasti učinkov prenosa upravljanja na službe v državah AKP.

PRILOGA 1

Splošni pregled napovedi obveznosti in plačil (2005 in 2006)

2005 | 2006 |

Sporočilo iz junija 2005 | Nova napoved | Sporočilo iz junija 2005 | Nova napoved |

OBVEZNOSTI |

Stabex | 10 | 10 | 10 | 10 |

Sklad za preskrbo z vodo | 80 | 80 | 125 | 125 |

Preostali znesek (750 milijonov EUR) od pogojne milijarde EUR | 120 | 0 | 330 | 430 |

Drugo | 3290 | 3410 | 2635 | 2835 |

Skupaj Komisija | 3500 | 3500 | 3100 | 3400 |

Sklad za spodbujanje naložb | 537 | 537 | 511 | 511 |

Subvencionirane obrestne mere | 73 | 60 | 39 | 60 |

Skupaj instrumenti EIB 9. ERS | 610 | 597 | 550 | 571 |

SKUPAJ | 4110 | 4097 | 3650 | 3971 |

PLAČILA |

Pomoč za mir | 80 | 88 | 95 | 45 |

Sklad za preskrbo z vodo | 14 | 5 | 38 | 23 |

Rizični kapital[5] | 92 | 117 | 72 | 106 |

Preostali znesek (750 milijonov EUR) od pogojne milijarde EUR | 0 | 0 | 153 | 62 |

Stabex | 17 | 52 | 20 | 45 |

DR Kongo | 89 | 89 |

Drugo | 2296 | 2245 | 2372 | 2503 |

Skupaj Komisija | 2588 | 2596 | 2750 | 2784 |

Sklad za spodbujanje naložb | 372 | 247 | 450 | 300 |

Subvencionirane obrestne mere | 73 | 45 | 39 | 60 |

Skupaj instrumenti EIB 9. ERS | 445 | 292 | 489 | 360 |

SKUPAJ | 3033 | 2888 | 3239 | 3144 |

PRILOGA 2

Ocena finančnega stanja za leti 2005 in 2006 (v milijonih EUR)

Sporočilo iz junija 2005 | Nova ocena |

Komisija | EIB | SKUPAJ | Komisija | EIB | SKUPAJ |

9. ERS | 9. ERS |

2005 | Neporabljena sredstva na dan 1. 1. 2005 | 62 | 8 | 70 | 62 | 8 | 70 |

Prispevki iz leta 2004, plačani leta 2005 | 42 | - | 42 | 42 | - | 42 |

Prispevki iz leta 2005, od tega: | 2385 | 460 | 2845 | 2350 | 310 | 2660 |

1. delež[6] | 1360 | 60 | 1420 | 1360 | 60 | 1420 |

2. delež | 750 | 300 | 1050 | 750 | 250 | 1000 |

3. delež | 275 | 100 | 375 | 240 | 0 | 240 |

Obresti in drugi prihodki | 5 | - | 5 | 25 | - | 25 |

Terjatve | 50 | - | 50 | 42 | - | 42 |

Plačila[7] | - 2482 | - 445 | - 2927 | - 2455 | - 292 | - 2747 |

Neporabljena sredstva na dan 31. 12. 2005 | 62 | 23 | 85 | 66 | 26 | 92 |

2006 | Prispevki leta 2006 | 2720 | 500 | 3220 | 2690 | 350 | 3040 |

1. delež | 1400 | 150 | 1550 |

2. delež | 1000 | 130 | 1130 |

3. delež | 290 | 70 | 360 |

Obresti in drugi prihodki | 5 | - | 5 | 10 | 10 |

Terjatve | 50 | - | 50 | 40 | 40 |

Plačila | - 2780 | - 489 | - 3269 | - 2739 | - 360 | - 3099 |

Neporabljena sredstva na dan 31. 12. 2006 | 57 | 34 | 91 | 67 | 16 | 83 |

PRILOGA 3

Napoved obveznosti in plačil za ERS Obdobje 2007–2010

v milijonih EUR

2007 | 2008 | 2009 | 2010 |

Obveznosti | 3150 | p.m. | p.m. | p.m. |

Plačila | 3350 | 3300 | 2600 | 1650 |

PRILOGA 4

Prispevki za ERS v letu 2005 po državah članicah (v EUR)

DRŽAVA | RAZDELITVENI KLJUČ | 1. delež | 2. delež | 3. delež | SKUPAJ |

plačano | plačano | plačano | plačano | plačati | plačati | vsi |

% | EIB | Komisiji | EIB | Komisiji | EIB | Komisiji | deleži |

NEMČIJA | 23,36 | 14 016 000 | 317 696 000 | 58 400 000 | 175 200 000 | 0 | 56 064 000 | 621 376 000 |

BELGIJA | 3,92 | 2 352 000 | 53 312 000 | 9 800 000 | 29 400 000 | 0 | 9 408 000 | 104 272 000 |

DANSKA | 2,14 | 1 284 000 | 29 104 000 | 5 350 000 | 16 050 000 | 0 | 5 136 000 | 56 924 000 |

ŠPANIJA | 5,84 | 3 504 000 | 79 424 000 | 14 600 000 | 43 800 000 | 0 | 14 016 000 | 155 344 000 |

FRANCIJA | 24,30 | 14 580 000 | 330 480 000 | 60 750 000 | 182 250 000 | 0 | 58 320 000 | 646 380 000 |

GRČIJA | 1,25 | 750 000 | 17 000 000 | 3 125 000 | 9 375 000 | 0 | 3 000 000 | 33 250 000 |

IRSKA | 0,62 | 372 000 | 8 432 000 | 1 550 000 | 4 650 000 | 0 | 1 488 000 | 16 492 000 |

ITALIJA | 12,54 | 7 524 000 | 170 544 000 | 31 350 000 | 94 050 000 | 0 | 30 096 000 | 333 564 000 |

LUKSEMBURG | 0,29 | 174 000 | 3 944 000 | 725 000 | 2 175 000 | 0 | 696 000 | 7 714 000 |

NIZOZEMSKA | 5,22 | 3 132 000 | 70 992 000 | 13 050 000 | 39 150 000 | 0 | 12 528 000 | 138 852 000 |

PORTUGALSKA | 0,97 | 582 000 | 13 192 000 | 2 425 000 | 7 275 000 | 0 | 2 328 000 | 25 802 000 |

ZDRUŽENO KRALJESTVO | 12,69 | 7 614 000 | 172 584 000 | 31 725 000 | 95 175 000 | 0 | 30 456 000 | 337 554 000 |

AVSTRIJA | 2,65 | 1 590 000 | 36 040 000 | 6 625 000 | 19 875 000 | 0 | 6 360 000 | 70 490 000 |

FINSKA | 1,48 | 888 000 | 20 128 000 | 3 700 000 | 11 100 000 | 0 | 3 552 000 | 39 368 000 |

ŠVEDSKA | 2,73 | 1 638 000 | 37 128 000 | 6 825 000 | 20 475 000 | 0 | 6 552 000 | 72 618 000 |

SKUPAJ | 100,00 | 60 000 000 | 1 360 000 000 | 250 000 000 | 750 000 000 | 0 | 240 000 000 | 2 660 000 000 |

PRILOGA 5

Prispevki za ERS v letu 2006 po državah članicah (v EUR)

RAZDELITVENI KLJUČ | 1. delež | 2. delež | 3. delež | SKUPAJ |

DRŽAVA |% |plačati EIB |plačati Komisiji |plačati EIB |plačati Komisiji |plačati EIB |plačati Komisiji |vsi deleži | |NEMČIJA |23,36 |35 040 000 |327 040 000 |30 368 000 |233 600 000 |16 352 000 |67 744 000 |710 144 000 | |BELGIJA |3,92 |5 880 000 |54 880 000 |5 096 000 |39 200 000 |2 744 000 |11 368 000 |119 168 000 | |DANSKA |2,14 |3 210 000 |29 960 000 |2 782 000 |21 400 000 |1 498 000 |6 206 000 |65 056 000 | |ŠPANIJA |5,84 |8 760 000 |81 760 000 |7 592 000 |58 400 000 |4 088 000 |16 936 000 |177 536 000 | |FRANCIJA |24,3 |36 450 000 |340 200 000 |31 590 000 |243 000 000 |17 010 000 |70 470 000 |738 720 000 | |GRČIJA |1,25 |1 875 000 |17 500 000 |1 625 000 |12 500 000 |875 000 |3 625 000 |38 000 000 | |IRSKA |0,62 |930 000 |8 680 000 |806 000 |6 200 000 |434 000 |1 798 000 |18 848 000 | |ITALIJA |12,54 |18 810 000 |175 560 000 |16 302 000 |125 400 000 |8 778 000 |36 366 000 |381 216 000 | |LUKSEMBURG |0,29 |435 000 |4 060 000 |377 000 |2 900 000 |203 000 |841 000 |8 816 000 | |NIZOZEMSKA |5,22 |7 830 000 |73 080 000 |6 786 000 |52 200 000 |3 654 000 |15 138 000 |158 688 000 | |PORTUGALSKA |0,97 |1 455 000 |13 580 000 |1 261 000 |9 700 000 |679 000 |2 813 000 |29 488 000 | |ZDRUŽENO KRALJESTVO |12,69 |19 035 000 |177 660 000 |16 497 000 |126 900 000 |8 883 000 |36 801 000 |385 776 000 | |AVSTRIJA |2,65 |3 975 000 |37 100 000 |3 445 000 |26 500 000 |1 855 000 |7 685 000 |80 560 000 | |FINSKA |1,48 |2 220 000 |20 720 000 |1 924 000 |14 800 000 |1 036 000 |4 292 000 |44 992 000 | |ŠVEDSKA |2,73 |4 095 000 |38 220 000 |3 549 000 |27 300 000 |1 911 000 |7 917 000 |82 992 000 | |SKUPAJ |100 |150 000 000 |1 400 000 000 |130 000 000 |1 000 000 000 |70 000 000 |290 000 000 |3 040 000 000 | |

[1] Afriške, karibske in pacifiške države.

[2] Čezmorske države in ozemlja.

[3] UL L 83, 1.4.2003, str. 1.

[4] Sporočilo Komisije Svetu – Finančni podatki o Evropskem razvojnem skladu (COM(2005) 287 konč., 29.6.2005).

[5] Vključno s subvencioniranimi obrestnimi merami v okviru prejšnjih ERS.

[6] Od tega 180,4 milijoni EUR prispevkov za leto 2005, plačani konec decembra 2004.

[7] Brez plačil za Stabex in plačil iz posebnega računa, ustvarjenega za DR Kongo.